เตือนเข้ม
พล.ต.ต.สุวัฒน์ แจ้งยอดสุข ผบช.น. ในฐานะกรรมการสำนักงานสลากกินแบ่งรัฐบาล ออกมาเตือนพ่อค้าคนกลาง พวกที่ออกต้มตุ๋น หลอกลวง ว่ามีโควตาอยู่ในมือ แถมยังอ้างว่ารู้จักกรรมการที่จัดสรรโควตาได้ จึงขอเตือนเป็นครั้งสุดท้าย ถ้าถูกจับได้จะถูกดำเนินคดีอย่างเข้มข้น เพราะพฤติกรรมคนเหล่านี้อยู่ในฐานข้อมูลของกรมตำรวจเรียบร้อย พร้อมออกหมายจับได้ทันที
21 ก.ค. 2558

พล.ต.ต.สุวัฒน์ แจ้งยอดสุข ผบช.น. ในฐานะกรรมการสำนักงานสลากกินแบ่งรัฐบาล ออกมาเตือนพ่อค้าคนกลาง พวกที่ออกต้มตุ๋น หลอกลวง ว่ามีโควตาอยู่ในมือ แถมยังอ้างว่ารู้จักกรรมการที่จัดสรรโควตาได้ จึงขอเตือนเป็นครั้งสุดท้าย ถ้าถูกจับได้จะถูกดำเนินคดีอย่างเข้มข้น เพราะพฤติกรรมคนเหล่านี้อยู่ในฐานข้อมูลของกรมตำรวจเรียบร้อย พร้อมออกหมายจับได้ทันที
ที่ผ่านมา สำนักงานสลากฯ ได้จัดการย้อนรอยบรรดาพ่อค้าคนกลางที่ขายสลากเกินราคา แล้วส่งชื่อให้กรมสรรพากรตรวจภาษีย้อนหลังไปแล้ว 11 ราย ด้านเจ้าหน้าที่ตำรวจก็มีการเข้าไปพูดคุยกับผู้ค้ารายย่อย แม่ค้าปั่นจักรยาน ไม่ให้ขายสลากเกินราคาแล้วกว่า 1.4 หมื่นราย
ถ้ามาตรการทั้งหมดนี้ยังเข้มข้นไม่พอ ก็ให้อดใจรอมาตรการชุดต่อไปที่กำลังจะออกมา ที่จะประเดิมด้วยการหั่นโควตาพ่อค้าคนกลางที่ขายสลากเกินราคา 
สิ้นปีนี้มีรายการเชือดไก่ให้ลิงดูแน่ ขอเตือน!!